सो समितिले फोरम लोकतान्त्रिकबाट आएका नेताहरूलाई महासमिति सदस्य र महाधिवेशन प्रतिनिधि के कति संख्यामा दिने भन्ने बारेमा समेत राय दिनेछ । कांग्रेसले तत्कालीन फोरम लोकतान्त्रिकसँग एकता गर्दा २० हजार क्रियाशील सदस्यता दिने सहमति गरेको थियो । गच्छदारले ६३ जिल्लामा रहेको आफ्नो संगठनका लागि ५ सय महाधिवेशन प्रतिनिधिसमेत पाउनुपर्ने बताएका थिए । यस्तै, महासमितिमा पनि तीन सयलाई प्रतिनिधित्व गराउनुपर्ने उनको माग थियो ।
